section_heading: Radnja
paragraph_text: Noću, svjetla oko bunkera se iznenada zapale, a plaćenici među drvećem vide siluete ljudi. Ubrzo nakon toga, član grupe po imenu Tak nestaje i bude jezovito ubijen od nevidljivog neprijatelja. Kasnije iste noći Voytecha ubiju dva čovjeka u SS-ovim odorama. Sljedećeg jutra plaćenici pronalaze mrtva tijela svojih kolega. DC od Hunta dobiva odgovore u vezi njihovog zadatka. Neimenovana tvrtka je unajmila Hunta da pronađe i popravi veliki uređaj sličan generatoru koji je bio odgovoran za SS-ove eksperimente s reanimiranjem mrtvaca. DC naređuje Cotteru da odvede Hunta iz sobe s generatorom, no dok ovaj pokušava uvjeriti Hunta da pođe s njima, SS vojnik s pijukom ubija Cottera. Gledajući snimke pokusa, plaćenici otkrivaju da je "preživjeli" kojega su pronašli zapravo SS general koji je zapovijedao projektom. Prior mu ispali metak u glavu, ali ovaj se smjesta diže i napada ih. Hunt i plaćenici pokušavaju pobjeći iz bunkera samo da bi svi bili ubijeni od legije nacističkih živih mrtvaca.